stanford-oval/wikipedia huggingface dataset:
Tero Kilpeläinen
Akateeminen ura > Matematiikan ja tilastotieteen laitoksen johtajana

Tutkimus- ja opetustyön ohella Kilpeläinen on ottanut aktiivisesti osaa Jyväskylän yliopiston hallintoon matematiikan laitoksella ja matemaattis-luonnontieteellisessä tiedekunnassa. Laitoksella hän on jäsenenä mm. opetuksen kehittämisryhmässä ja laatutyöryhmässä. Kilpeläinen valittiin Jyväskylän yliopistossa toimikaudeksi 2014–2017 matematiikan ja tilastotieteen laitoksen johtajaksi. Matemaattis-luonnontieteellisen tiedekunnan dekaani Mikko Mönkkönen nimitti joulukuussa 2017 hänet laitoksen johtajaksi vielä toiselle toimikaudelle (2018–2021). Laitosjohtajana Kilpeläinen vaikuttaa myös matemaattis-luonnontieteellisen tiedekunnan johtoryhmässä ja tiedekuntaneuvostossa vuosina 2018–2021.
Jyväskylän yliopiston matematiikan tutkimuksen taso on Kilpeläisen johtajakaudella ollut huomattava. Tutkimustoiminta on noteerattu kansallisesti ja kansainvälisesti. Varsinkin matemaattisen analyysin tutkimuksessa laitos on huomattava kansainvälisen tason tutkimuskeskittymä. Kansainvälisessä QS World University Rankings by Subject -vertailussa Jyväskylän matematiikan tutkimus oli jaetulla 301. sijalla vuonna 2016.  Matematiikan ja tilastotieteen laitoksella on Kilpeläisen johtajakaudella toiminut kaksi Suomen Akatemian nimeämää huippututkimusyksikköä: Analyysin ja dynamiikan huippuyksikkö (2014–2019, yhteistyössä Helsingin ja Oulun yliopistojen kanssa) sekä Inversio-ongelmien huippuyksikkö (2012–2017, yhteistyössä useiden yliopistojen kanssa). Analyysin ja dynamiikan yksikön johtajana on toiminut akatemiaprofessori Antti Kupiainen Helsingin yliopistosta. Jyväskylässä yksiköstä toimi Pekka Koskelan johtama tutkimusryhmä, joka tutki niin kutsuttuja Sobolev-kuvauksia (engl. Sobolev mappings). Inversio-ongelmia tutkinutta yksikköä johti professori Matti Lassas. Jyväskylässä inversio-ongelmien tutkimusta on johtanut professori Mikko Salo.
Akateeminen ura > Tutkijana

Matemaatikkona Tero Kilpeläisen tutkimus keskittyy pääasiallisesti matemaattiseen analyysiin. Hänen päätutkimusalansa ovat epälineaariset osittaisdifferentiaaliyhtälöt ja potentiaaliteoria. Hän on tutkinut mm. Sobolevin avaruuksia metrisissä mitta-avaruuksissa.
Professori Kilpeläinen on kansainvälisesti arvostettu matematiikan asiantuntija ja hän on tehnyt yhteistyötä useiden kansallisten ja kansainvälisten organisaatioiden kanssa. Hän on toiminut mm. Suomen Akatemian, Yhdysvaltain tiedeakatemian ja Tšekin tiedeakatemian asiantuntijana.
Akateeminen ura > Kirjoittajana

Tero Kilpeläinen on uransa aikana laatinut useita matematiikan alalla tieteellisiä artikkeleita, joita on julkaistu kansainvälisissä julkaisuissa. Hän on kirjoittanut joitakin matematiikkaa käsitteleviä teoksia. Lisäksi hän on laatinut yliopiston opetukseen oppimateriaalia (mm. opintomonisteita).
Tunnustuksia

Tero Kilpeläinen sai 2002 Suomalaisen tiedeakatemian myöntämän Väisälän palkinnon ansioistaan matemaatikkona. Kesällä 2002 hänet kutsuttiin matematiikan maailmankongressin kutsuluennoitsijaksi Pekingiin.
Aiheesta muualla

Tero Kilpeläisen tieteellisiä julkaisuja.[vanhentunut linkki] Matematiikan ja tilastotieteen laitos, Jyväskylän yliopisto.
Kilpeläisen kotisivu.
Professori Kilpeläisen tutkijaprofiili. Jyväskylän yliopisto. (englanniksi)
Recent papers by Tero Kilpeläinen. Professori Kilpeläisen laatimia tieteellisiä tutkimusartikkeleita. (englanniksi)
Tero Kilpeläinen. Mathematics Genealogy Project.(englanniksi)
Tomi Kuosmanen

Tomi Kuosmanen (s. 1974) on suomalainen pastori ja entinen kristillisdemokraattien poliitikko. Vuodesta 2021 Kuosmanen on toiminut Helsingin Kontulassa Metrokappelin pastorina.[lähde? ] Kuosmanen toimi Kristillisdemokraattien varapuheenjohtajana vuosina 2017–2019. Kuosmanen on toiminut myös Jyväskylän kaupunginhallituksessa ja kaupunginvaltuutettuna. Ammatiltaan Kuosmanen on toiminut maahanmuuttoviraston ylitarkastajana,  vastaanottokeskuksen johtajana sekä oman toimen ohella pastorina Jyväskylän helluntaiseurakunnassa. Koulutukseltaan Kuosmanen on teologian maisteri.
The Ting Tings

| The Ting Tings |
| --- | --- |
 The Ting Tings esiintymässä Northamptonissa huhtikuussa 2008.
Tiedot
Toiminnassa:  2007–
Tyylilaji:  new wave, indie rock, pop
Kotipaikka:  Leigh, Suur-Manchester, Iso-Britannia
Laulukieli:  englanti
Jäsenet:  Katie White, laulu, kitara   Jules De Martino, rummut  
Aiheesta muualla
Kotisivut
Infobox OKNimi-testi OK: 
The Ting Tings on brittiläinen indie-pop-musiikkia soittava duo. Yhtye perustettiin Leigh'n kaupungissa Englannissa vuonna 2007. Yhtyeeseen kuuluvat laulaja-kitaristi Katie White ja rumpali Jules De Martino.
The Ting Tings tuli tunnetuksi vuonna 2008 singlellä ”That's Not My Name”, joka muodostui hitiksi yhtyeen kotimaassa nousten singlelistan ykköseksi. Yhtyeen ensimmäinen albumi We Started Nothing meni myös suoraan Ison-Britannian albumilistan ykköseksi.
Jäsenet

Katie White – laulu, kitara (satunnaisesti myös bassorumpu)
Jules De Martino – rummut, taustalaulu (myös kitara levyllä)
Diskografia > Albumit

We Started Nothing (2008)
Sounds From Nowheresville (2012)
Super Critical (2014)
The Black Light (2018)
Diskografia > EP:t

iTunes Live: London Festival '08 (2008)
Live from SoHo (2008)
Live at Lollapalooza 2008 (2008)
Diskografia > Singlet

”Great DJ” (2008)
”That's Not My Name” (2008)
”Shut Up and Let Me Go” (2008)
”Be the One” (2008)
"We Walk" (2009)
"Hands" (2010)
”Hang it Up”  (2011)
”Hit Me Down Sonny”  (2012)
”Wrong Club”  (2014)
”Do it Again”  (2014)
”Blacklight”  (2018)
”Estranged”  (2018)
Tero Huttunen

| Mitalit> Maa:   Suomi.Miesten vammaisuinti.EM-kilpailut  | Mitalit> Maa:   Suomi.Miesten vammaisuinti.EM-kilpailut  | Mitalit> Maa:   Suomi.Miesten vammaisuinti.EM-kilpailut  | Maa:   Suomi> Miesten vammaisuinti. |
| --- | --- | --- | --- |
|  Hopeaa | Badajoz 1997 | 200 m sekauinti |  |
|  Hopeaa | Badajoz 1997 | 100 m selkäuinti |  |
Tero Huttunen (s. 13. heinäkuuta 1973 Turku) on suomalainen aktiiviuransa lopettanut vammaisluokissa kilpaillut uimari. Hän edusti Turun Uintiklubi ÅSK:ta vuosina 1994–1997 ja Raision Urheilijat (RaisU) -seuraa vuosina  1998–2009. Hänen valmentajanaan toimi Janne Mäki-Imppula. Vuoden 2006 MM-kilpailuihin häntä valmensi Janne Sinn.
Sekauinnissa Huttunen kilpaili luokissa SM7–SM8 ja rintauinnissa luokissa SB6–SB7. Hänen vapaa-, selkä- ja perhosuintiluokkansa oli läpi uran S8. Hän on luokkiensa menestynein suomalaisuimari. Hän on lajin moninkertainen Suomen mestari ja hänellä on hallussaan lukuisia Suomen ennätyksiä eri matkoilta. Viimeisin Suomen-mestaruus on vuodelta 2009 Espoonlahden SM-kilpailuista.
Huttusen kansainvälinen ura alkoi vuonna 1994 Maltan MM-kilpailuista. Viimeiset arvokilpailut, joihin hän osallistui olivat vuoden 2006 MM-kilpailut, jotka järjestettiin Etelä-Afrikassa, Durbanissa. Hän on osallistunut myös EM-kilpailuihin ja paralympialaisiin. Hän on lisäksi saavuttanut viisi Pohjoismaiden mestaruutta vuonna 1997. Hän on voittanut myös kahdeksan Ruotsin mestaruutta: yhden vuonna 1995, viisi vuonna 1997 ja kaksi vuonna 1998.
Maltan MM-kilpailuissa vuonna 1994 Huttusen paras sijoitus oli kuudes 100 metrin selkäuinnissa. Hän sijoittui vuoden 1995 EM-kilpailuissa Ranskassa 200 metrin sekauinnissa neljänneksi. 100 metrin selkäuinnissa sijoitus oli niin ikään neljäs. Vuonna 1997 hän sai EM-hopeaa sekä 200 metrin sekauinnista että 100 metrin selkäuinnista. 100 metrin rintauinnissa hän päätyi tuolloin nelossijalle. Vuoden 1999 EM-kilpailuissa 100 metrin rintauinti tuotti sijan viisi. MM-tasolla Huttunen on sijoittunut 100 metrin rintauinnissa sijalle kuusi vuonna 1998.  Vuoden 2006 MM-kilpailuissa hän jäi 400 metrin vapaauinnissa 11:nneksi.
Huttunen on osallistunut Atlantan ja Sydneyn paralympialaisiin. Atlantassa vuonna 1996 hän sijoittui 200 metrin sekauinnissa viidenneksi ja 100 metrin selkäuinnissa kuudenneksi. Sydneyssä vuonna 2000 hän sijoittui 100 metrin rintauinnissa kahdeksanneksi luokassa SB7.
Huttunen on koulutukseltaan yo-merkonomi ja työskentelee kirjanpitäjänä. Hän on naimisissa ja hänellä on yksi poika (s. 2013). Nykyisin Huttunen asuu perheineen Helsingissä.
Aiheesta muualla

Tuloksia OctoOpen-järjestelmässä[vanhentunut linkki]
Tomi Krutsin

Tomi Mikael "Tomba" Krutsin (s. 3. elokuuta 1976) on suomalainen rumpali. Hänen yhtyeitään ovat olleet Absoluuttinen Nollapiste, Tulenkantajat ja Dxxxa D & Nukkehallitus. Lisäksi hän on soittanut Ahkerat Simpanssit -yhtyeessä salanimellä King Kong.  Muusikon uran ohella Krutsin on toiminut puutarhurina.
The Net – verkko kiristyy

| The Net – verkko kiristyy> The Net |
| --- | --- |

Ohjaaja:  Irwin Winkler
Käsikirjoittaja:  John D. Brancato Michael Ferris
Tuottaja:   Irwin Winkler  Rob Cowan 
Säveltäjä:  Mark Isham
Kuvaaja:  Jack N. Green
Leikkaaja:  Richard Halsey
Pääosat:   Sandra Bullock  Jeremy Northam  Dennis Miller 
Valmistustiedot
Valmistusmaa:  Yhdysvallat
Tuotantoyhtiö:  Columbia Pictures
Levittäjä:  InterCom Netflix Fandango at Home (käännä suomeksi)
Ensi-ilta:  28. heinäkuuta 1995
Kesto:  109 minuuttia
Alkuperäiskieli:  englanti
Budjetti:  22 000 000 dollaria
Tuotto:  110 627 965 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
The Net – verkko kiristyy on vuonna 1995 ensi-iltansa saanut Irwin Winklerin ohjaama elokuva.
Juoni

Angela Bennett (Bullock) työskentelee IT-alalla järjestelmäasiantuntijana. Eräänä päivänä hän saa työkaveriltaan disketin, jolta löytyy takaovi keskeisimpiin järjestelmiin. Takaoven avulla rikolliset pystyvät esimerkiksi muuttamaan henkilöiden terveystietoja ja rikosrekisteriä. Saatuaan tietää Bennettin tietävän takaovesta, rikolliset yrittävät eliminoida Bennettin. Hakkerit hävittävät hänen henkilötietonsa viranomaisten tiedostoista ja hänet lavastetaan rikolliseksi.
Rooleissa

| 0 | 1 | 2 |
| --- | --- | --- |
|  Sandra Bullock  | … |  Angela Bennett   |
|  Jeremy Northam  | … |  Jack Devlin   |
|  Dennis Miller  | … |  Alan Champion   |
|  Diane Baker  | … |  Bennett   |
|  Wendy Gazelle  | … |  Ruth Marx   |
|  Ken Howard  | … |  Michael Bergstrom   |
|  Ray McKinnon  | … |  Dale Hessman   |
Vastaanotto

Elokuva oli kassamenestys tuottaen noin 111 miljoonaa dollaria.
Torholan luola

Torholan luolan suuaukko luolasta kuvattuna.
Torholan luola on Lohjan Karjalohjalla sijaitseva Suomen suurin kalkkikiviluola. Luola on 31 metriä pitkä ja 36 metriä leveä. Korkeuseroa on 14 metriä.
Luolan kohdalla ollut kalsiittinen kalkkikivi on syöpynyt pois veden vaikutuksesta ja jättänyt kestävämpään leptiittigneissiin nykyisen luolan. Lähellä on myös pienempi, 12 metriä pitkä luola. Katossa on muutamia pieniä tippukiviä.
Torholan luola sijaitsee Lohjanjärven rannalla, lähellä Karkalin luonnonpuistoa.
Viitta Torholan luolalle.
Luolasta on tapana nimetä kolme osaa: eteinen, joka on valoisa, tilava ja avoin, sali, joka myös on tilava, mutta alempana ja hämärämpi kuin eteinen, sekä kellari, johon on laskeuduttava ahtaahkoa pystysuoraa käytävää myöten. Kellari laajenee kuitenkin seisomakorkeuteen, kunnes taas kapenee kulkukelvottomaksi kohdasta, jossa katosta irronnut lohkare estää läpikulun. Kellarista on kuitenkin yhteys kallion alapuolella kulkevalta polulta lähtevään kapeaan tunneliin siten, että kellarista ja alatunnelista ojennetut kädet ylettävät yhteen. Ennen Torholan luola on ollut Sorrolan-suvun omistuksessa. [lähde? ]
Luolaan on hyvät opasteet parkkipaikalta, josta on noin 500 metrin kävelymatka luolan molemmille suuaukoille.
Aiheesta muualla

Torholan luola kuvitettu esittely Retkipaikassa
Luontoon.fi: Torholan luolakallio ja Pitkänperänlahden luonnonsuojelualue (Arkistoitu – Internet Archive)
Retket Suomen luontoon: Torholan luola – Suomen suurin kalkkikiviluola (suomenluonto.wordpress.com)
Torholan luola Lohjan kaupungin retkivinkit -sivulla[vanhentunut linkki]
Tomasz Najduch

| Tomasz Najduch> Henkilötiedot |
| --- | --- |
Syntynyt: 1969 Oświęcim
Kansalaisuus:   Puola
Kyokushin-ottelija
Lempinimi:  Polish Tank
Aktiivisena:  1987–2005
Pituus:  180 cm
Paino:  90 kg
Painoluokka:  Superraskassarja (1996–2005) Raskassarja (1996) keskisarja (1989–1995)
Kätisyys:  oikea
Seura(t):  Najduch Dojo  Katowice Karate Sports Club
Vyöarvo:  4. dan
| Mitalit> Maa:   Puola.Miesten kyokushin.EM-kilpailut  | Mitalit> Maa:   Puola.Miesten kyokushin.EM-kilpailut  | Mitalit> Maa:   Puola.Miesten kyokushin.EM-kilpailut  | Maa:   Puola> Miesten kyokushin. |
| --- | --- | --- | --- |
|  Kultaa | Volos 1996 | -90 kg |  |
|  Kultaa | Porto 2000 | +90 kg |  |
|  Kultaa | Szentes 2001 | +90 kg |  |
|  Kultaa | Varna 2002 | +90 kg |  |
| European Open  | European Open  | European Open  |  |
|  Kultaa | Varsova 2002 | avoin |  |
|  Pronssia | Katowice 2000 | avoin |  |
| Oyama Cup  | Oyama Cup  | Oyama Cup  |  |
|  Kultaa | 1993 | -80 kg |  |
| Puolan mestaruuskilpailut  | Puolan mestaruuskilpailut  | Puolan mestaruuskilpailut  |  |
|  Kultaa | 1993 | -80 kg |  |
|  Kultaa | 1995 | -80 kg |  |
|  Kultaa | 1996 | +90 kg |  |
|  Kultaa | 2000 | +90 kg |  |
|  Kultaa | Krosno 2001 | +90 kg |  |
|  Kultaa | 2002 | +90 kg |  |
|  Kultaa | Varsova 2003 | +90 kg |  |
|  Hopeaa | 1989 | -80 kg |  |
|  Pronssia | 1990 | -80 kg |  |
| Puolan Open  | Puolan Open  | Puolan Open  |  |
|  Kultaa | 2000 | avoin |  |
|  Kultaa | 2001 | avoin |  |
| Liettuan Open  | Liettuan Open  | Liettuan Open  |  |
|  Kultaa | 1992 |  |  |
| Lähi-idän mestaruuskilpailut  | Lähi-idän mestaruuskilpailut  | Lähi-idän mestaruuskilpailut  |  |
|  Hopeaa | 2000 |  |  |
Tomasz Najduch (s. 1969 Oświęcim) on puolalainen karateka. Hän on viisinkertainen Kyokushinin Euroopan-mestari ja yhdeksänkertainen Puolan mestari. Najduch on EM-kilpailujen toiseksi menestyneinen superraskaansarjan ottelija kolmella mestaruudellaan. Kilpauransa jälkeen hän on työskennellyt Katowice Karate Sports Club -seuran johtajana ja valmentajana.
Kilpaura

Najduch saavutti ensi kerran menestystä kotimaassaan Puolassa vuosina 1989 ja 1990. Hän hävisi ensin keskisarjan mestaruuden Zuziakille, mutta voitti pronssia seuraavana vuonna. Najduch saavutti Liettuan mestaruuden 1992.
1993 ja 1995 Najduch saavutti ensimmäiset Puolan mestaruutensa keskisarjassa voitettuaan loppuotteluissa ensiksi Dakowiczin ja seuraavana vuonna Dadzibugin, joka oli voittanut edellisvuonna Puolan mestaruuden.
1996 Najduch saavutti ensimmäisen Euroopan mestaruutensa Kreikassa voitettuaan raskaansarjan loppuottelussa Egil Arne Oklandin. Hän otteli koko turnauksen loukkaantuneena, kun nilkan nivelpussi repesi päivä ennen turnauksen alkua. Najduch voitti samana vuonna myös Puolan superraskaansarjan mestaruuden.
2000 Najduch saavutti Puolan ensimmäisen avoimensarjan mestaruuden voitettuaan loppuottelussa Krzysztof Habraszkan. Hän saavutti uransa toisen ja samalla ensimmäisen Euroopan superraskaansarjan mestaruuden Portugalissa voitettuaan loppuottelussa Florian Ogunaden. Najduch oli mukana Lähi-idän mestaruuskilpailuissa Kuwaitissa, jossa hän saavutti hopeaa.
2001 Najduch uusi Puolan avoimensarjan mestaruuden voitettuaan loppuottelussa Sylwester Sypieńin. Hän teki saman myös EM-kilpailuissa Unkarissa saavutettuaan uransa kolmannen Euroopan mestaruuden voitettuaan Alexei Drobyazkon.
2002 Najduch saavutti neljännen Euroopan mestaruuden ja kolmannen perättäisen superraskaansarjan mestaruuden voitettuaan loppuottelussa maanmiehensä Marek Kosowskin. Mestaruuden myötä hän oli voittanut yhdessä Piotr Sawickin kanssa eniten painoluokallisia Euroopan mestaruuksia (4). Lisäksi Najduch oli voittanut eniten Euroopan superraskaansarjan mestaruuksia. Sittemmin molemmat ennätykset rikottiin. Kesäkuussa hän sijoittui vielä seitsemänneksi All American Openissa.
2003 Najduch sijoittui neljänneksi All American Openissa hävittyään pronssiottelun Alexander Voynichille. Hän sijoittui vielä EM-kilpailujen avoimensarjassa seitsemänneksi.
Potkunyrkkeily

Najduch oli mukana maaliskuussa 2006 Wrocławssa järjestetyssä kahdeksan ottelijan K–1 turnauksessa. Hän eteni aina välieriin saakka, jossa Najduch hävisi potkunyrkkeilyn MM-hopea saavuttaneelle Rafał Petertilille tuomariäänin.
Trixie Smith

Trixie Smith (1895 Atlanta, Georgia – 21. syyskuuta 1943 New York) oli yhdysvaltalainen blues-laulaja, vaudeville-esiintyjä ja näyttelijä. Hän levytti runsaasti ja oli aikanaan hyvin suosittu esiintyjä.
Tomi Kyyrä

Tomi Kyyrä on suomalainen taloustieteilijä. Hän toimii tutkimusprofessorina ja tutkimusohjaajana Valtion taloudellisessa tutkimuskeskuksessa. Aiemmin Kyyrä on työskennellyt tutkijana Tilastokeskuksella, vierailevana tutkijana Aarhusin yliopistossa ja University College Londonissa sekä vanhempana tutkijana VATT:illa. Hän on erikoistunut sosiaaliturvan, työttömyyden ja varhaiseläkkeiden tutkimukseen. Kyyrä on IZA Institute of Labor Economics:in Research Fellow ja Helsingin yliopiston dosentti.
Kyyrä on koulutukseltaan valtiotieteiden tohtori. Hän väitteli tohtoriksi Helsingin yliopistosta vuonna 2007 otsikolla "Studies on wage differentials and labour market transitions".
Aiheesta muualla

Kyyrän tutkimukset IDEASissa
The New Addams Family

| Addams Family> The New Addams Family |
| --- | --- |

Tyyli:  komedia
Kestoaika:  22–24 min
Alkuperämaa:  Yhdysvallat Kanada
Alkuperäiskieli:  englanti
Verkko:   YTV  Fox Family  Nelonen
Esitetty:  19. lokakuuta 1998 – 20. elokuuta 1999
Jaksoja:  65
Tuotanto
Tuottaja(t):   Victoria Woods  Lance H. Robbins  James Shavick 
Ohjaaja(t):   Ed Anders  Ron Oliver  George Erschbamer  Harvey Frost  Mark Jean  Nicholas Kendall  Randy Bradshaw 
Käsikirjoittaja(t):   Rich Hosek  Arnold Rudnick  Peggy Nicoll  Kelly Senecal  Rob Baird  Robert Baird 
Tuotantoyhtiö(t):   Film Incentive B.C  Fox Family  Shavick Entertainment  Saban Entertainment 
Palkinnot
Voitetut:   Leo Awards (2000) 
Ehdokkuudet:   Canadian Comedy Awards (2000)  Leo Awards (1999) 
Aiheesta muualla
IMDb 
The New Addams Family (Suomessa esitetty myös nimellä Addams Family) on yhdysvaltalais-kanadalainen televisiosarja. Sarjaa esitti Kanadassa YTV-televisiokanava ja Yhdysvalloissa Fox Family vuosina 1998–1999. Suomessa sarjaa on esittänyt Nelonen.
Sarja on 1990-luvun päivitetty versio alkuperäisestä, 1960-luvun The Addams Family -televisiosarjasta. Addams Family – Sukukokous -elokuvassa (1998) Wednesdayn roolia esittänyt Nicole Fugure näyttelee myös sarjassa perheen tytärtä Wednesday Addamsia.
Näyttelijät

| 0 | 1 | 2 |
| --- | --- | --- |
|  Glenn Taranto  | … |  Gomez Addams   |
|  Ellie Harvie  | … |  Morticia Addams   |
|  Brody Smith  | … |  Pugsley Addams   |
|  Nicole Fugere  | … |  Wednesday Addams   |
|  Betty Phillips  | … |  Eudora Addams, isoäiti   |
|  Michael Roberds  | … |  Fester-setä   |
|  John DeSantis  | … |  Lurch   |
|  Steven Fox  | … |  Thing   |
|  John Astin  | … |  isoisä Addams   |
|  Paul Dobson  | … |  serkku Se (ääni)   |
|  David Mylrea  | … |  serkku Se   |
Aiheesta muualla

The New Addams Family TV.com-sivustolla (Arkistoitu – Internet Archive) (englanniksi)
Tarkka-ampujat (televisiosarja)

| Tarkka-ampujat> Flashpoint |
| --- | --- |

Tyyli:  rikossarja
Kestoaika:  41 min.
Luoja(t):  Mark Ellis Stephanie Morgenstern
Pääosissa:   Hugh Dillon  Amy Jo Johnson  David Paetkau  Sergio Di Zio  Enrico Colantoni  Michael Cram  Tattiawna Jones 
Alkuperämaa:   Kanada
Alkuperäiskieli:  englanti
Verkko:   CTV, V  Ion Television  Universal Channel  TV5
Esitetty:  11. heinäkuuta 2008 –  13. joulukuuta 2012
Tuotantokausia:  5
Jaksoja:  75
Tunnuskappale:  Amin Bhatia Ari Posner
Tuotanto
Tuottaja(t):  Tracey Boulton
Vastaava(t) tuottaja(t):  Anne Marie La Traverse Bill Mustos
Ohjaaja(t):  David Frazee Stephen Surjik Holly Dale Eric Canuel
Kuvaaja(t):  David Perrault Stephen Reizes
Tuotantoyhtiö(t):   Avamar Entertainment  Pink Sky Entertainment  CTV  CBS Paramount Television (2008–2009)  CBS Television Studios (2009–2011)  Ion Television (2011–2012)  Bell Media 
Aiheesta muualla
Virallinen sivusto
IMDb 
Tarkka-ampujat (Flashpoint) on kanadalainen poliisisarja, jonka ensiesitys oli CTV:n kanavalla 11. heinäkuuta 2008. Sitä esitettiin Suomessa TV5-kanavalla vuodesta 2011 lähtien. Sarjan ovat luoneet Mark Ellis ja Stephanie Morgenstern ja sitä tähdittävät Hugh Dillon, Amy Jo Johnson, David Paetkau, Sergio Di Zio, sekä Enrico Colantoni. Tarkka-ampujia kuvattiin Torontossa.
Tammikuussa 2011 Ion Television hankki kaikki sarjan oikeudet CBS:ltä. Ion Television lopetti sarjan tuottamisen vuonna 2012 viidennen kauden jälkeen.
Tarkka-ampujissa seurataan poliisin erikoisyksikön, SRU:n (Strategic Response Unit) toimintaa erilaisissa vaaratilanteissa. SRU perustuu Toronton poliisin erikoisyksikön (Emergency Task Force) toimintaan.
Näyttelijät

| 0 | 1 | 2 |
| --- | --- | --- |
|  Hugh Dillon  | … |  Ed Lane   |
|  Amy Jo Johnson  | … |  Julianna 'Jules' Callaghan   |
|  David Paetkau  | … |  Sam Braddock   |
|  Sergio Di Zio  | … |  Michelangelo 'Spike' Scarlatti   |
|  Enrico Colantoni  | … |  kers. Gregory Parker   |
|  Michael Cram  | … |  Kevin 'Wordy' Wordsworth   |
|  Tattiawna Jones  | … |  Winnie   |
|  Mark Taylor  | … |  Lewis 'Lou' Young   |
|  Olunike Adeliyi  | … |  Leah Kerns   |
Tuotanto

Tarkka-ampujat sai alkunsa CTV-televisiokanavan kilpailusta, jossa he pyysivät ihmisiä lähettämään omia käsikirjoituksiaan kanavalle. Käsikirjoitusvaiheessa sarjan nimiä olivat Sniper ja Critical Incident. Käsikirjoitus oli kahden tunnin televisioelokuvalle, joka muutettiin televisiosarja formaattiin.
CTV antoi sarjalle vihreätä valoa joulukuussa 2007. Sarjan alkamista ei haitannut vuosina 2007–2008 tapahtunut käsikirjoittajien lakko, koska kanadalaiset tuotannot olivat sen ulkopuolella.
Sarja oli tarkoitettu vain CTV:n kanadalaiselle katsojille, mutta tammikuussa 2008 Yhdysvaltalainen CBS kertoi ostaneensa sarjan esitysoikeudet.
13 jakson mittaisen ensimmäisen kauden kuvaaminen alkoi huhtikuussa 2008. Pilottijakson ("Scorpio") tapahtumat perustuvat vuonna 2004 Torontossa tapahtuneeseen panttivankitilanteeseen, joka päättyi Toronton erikoisyksikön (Emergency Task Force) tarkkuuskiväärin laukaukseen.
Elokuussa 2008 CTV ilmoitti tilanneensa sarjalle toisen tuotantokauden. Kolmas kausi tilattiin lokakuussa 2009, neljäs kausi kesäkuussa 2010 ja viides kausi tammikuussa 2012.
Tuotanto > Tuotantokaudet

| Kausi | Kausi | Jaksot | Ensiesitys> Avausjakso | Ensiesitys> Päätösjakso |
| --- | --- | --- | --- | --- |
|  | 1 | 13 | 11. heinäkuuta 2008 | 13. helmikuuta 2009 |
|  | 2 | 18 | 27. helmikuuta 2009 | 20. marraskuuta 2009 |
|  | 3 | 13 | 16. heinäkuuta 2010 | 6. helmikuuta 2011 |
|  | 4 | 18 | 8. heinäkuuta 2011 | 13. joulukuuta 2011 |
|  | 5 | 13 | 20. lokakuuta 2012 | 13. joulukuuta 2012 |
Crossover

Tarkka-ampujat ja draamasarja Kuuntelija on yhdistetty samaan maailmaan crossover-jakson myötä.
Aiheesta muualla

Virallinen CTV:n sivsuto (Arkistoitu – Internet Archive) (englanniksi)
Virallinen ION:in sivusto (englanniksi)
Tarkka-ampujat Internet Movie Databasessa (englanniksi)
Tarkka-ampujat TV.comissa (englanniksi)
Tiikeripeipot

| Tiikeripeipot |
| --- | --- |
 Punatiikeripeippo (Amandava amandava)
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Loistopeipot Estrildidae
Suku::  Tiikeripeipot Amandava  Blyth, 1836
Katso myös
   Tiikeripeipot Wikispeciesissä   Tiikeripeipot Commonsissa 
Infobox OKNimi-testi OK: 
Tiikeripeipot (Amandava) on loistopeippojen heimoon kuuluva varpuslintusuku. Tiikeripeippojen sukuun kuuluu BirdLifen mukaan kolme lajia.
Tiikeripeippoihin kuuluvia lajeja

Kultatiikeripeippo (Amandava subflava)
Punatiikeripeippo (Amandava amandava)
Vihertiikeripeippo (Amandava formosa)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Amandava (englanniksi)